**TÁJÉKOZTATÓ AZ ÉTKEZÉS MEGSZERVEZÉSÉRŐL - 2023/2024-ES TANÉV**

Az **étkezés igénylése** az *Étkezés megrendelő nyomtatvány (iskola)* című dokumentum kitöltésével, majd **e-mail üzenetben** történő visszaküldésével történik. Amennyiben nincs lehetősége az elektronikus visszaküldésre, a megrendelőlap papír alapon a DIM pénztárában (Új Városháza, Debrecen, Kálvin tér 11.) – pénztári nyitvatartási időben – kitölthető és leadható.

Felhívjuk szíves figyelmét, hogy étkezés igénylése esetén minden köznevelési intézményben szükséges az **ebédet** tartalmazó étkezés megrendelése.

**Kedvezményre való jogosultság** esetén a *8. számú melléklet* című nyilatkozatot kérjük kitölteni. Amennyiben rendszeres gyermekvédelmi kedvezményre jogosult, az ezt igazoló határozat minden oldalát szükséges mellékelni. Tartósan beteg, fogyatékos gyermek esetén szakorvosi igazolást kell benyújtani. A 3 vagy több gyermeket nevelő családok esetében a 8. sz. mellékleten kívül külön igazolás nem szükséges. Nevelésbe vett vagy utógondozói ellátásban részesülő gyermek esetén kérjük a 9. sz. melléklet kiállítását és megküldését is.

A **diétás étkezés** igénylése esetén csatolandó a *Szülői/gondviselői nyilatkozat diétás szolgáltatásról és a szolgáltatáshoz szükséges adatkezelésről* nevű dokumentum, valamint a szakorvosi igazolás.

**Az étkezés illetve kedvezmény igénylő nyomtatványok leadási határideje: 2023. május 31.** (Kollégista étkezők esetén a kollégiumi jogviszony igazolás megküldésének határideje: 2023. július 15.)

**Tájékoztatjuk, hogy a nyomtatványok leadása megrendelésnek minősül, a végleges lemondásról írásban kell nyilatkozni!**

**Alkalmi étkezés lemondást** legkésőbb tárgynapot megelőző munkanap reggel 9 óráig szükséges az élelmezésszervező felé jelezni.

Az **étkezési térítési díj megfizetése** csoportos beszedéssel történik. Kérjük, hogy a megbízást számlavezető bankjánál 2023. július 31-ig intézni szíveskedjen!

Az étkeztetéssel kapcsolatos információk, nyomtatványok és az élelmezésszervezők elérhetősége a <https://etkeztetes.diminfo.hu> internetes oldalon megtalálható.